Na osnovu člana 7. tačke e. i člana 39. Zakona o Centralnoj banci Bosne i Hercegovine (“Službeni glasnik Bosne i Hercegovine“,1/97), Upravno vijeće Centralne banke Bosne i Hercegovine na 10. sjednici od 30. juna 1998. godine, donosi

**O D L U K U**

**o nepuštanju u opticaj novčanice**

**apoena od 1 Konvertibilne marke**

1. Centralna banka Bosne i Hercegovine neće pustiti u opticaj novčanicu apoena od 1 Konvertibilne marke dizajna Republike Srpske koja je izdata prema Odluci o izdavanju i puštanju u opticaj novčanica Konvertibilne marke, UV broj: 11/98 od 28. maja 1998. godine (“Službeni glasnik BiH“, 10/98), štampana sa greškom u imenu pisca Ive Andrića na licu novčanice.

Serijski brojevi novčanice iz stava 1. ove tačke sadržani su u specifikaciji koja je sastavni dio ove odluke.

2. Novčanica iz tačke 1. ove odluke neće biti zakonito sredstvo plaćanja.

3. Štampanje nove novčanice apoena od 1 Konvertibilne marke dizajna Republike Srpske vršiće se u skladu sa dizajnom utvrđenim Odlukom o izdavanju i puštanju u opticaj novčanica Konvertibilne marke, UV broj: 11/98 od 28. maja 1998. godine (“Službeni glasnik BiH “, 10/98).

4. Ova odluka stupa na snagu danom objavljivanja u službenim listovima Bosne i Hercegovine, Federacije Bosne i Hercegovine i Republike Srpske.

UV broj: 14/98 Predsjedavajući

30. juni 1998. godine Upravnog vijeća Centralne banke

S a r a j e v o Bosne i Hercegovine

G u v e r n e r

Peter Nicholl